jkorsvik/nowiki_second_scrape_merged huggingface dataset:
Olavskilder

Olavskilder eller Olavsbrønner er et begrep som nyttes for en rekke vannkilder i Norge og Sverige. De er oftest navngitt i bestemt form, Olavskilden, men man finner også formen St. Olavskilden. Kildene fikk navn etter Olav den hellige i årene etter kristendommen kom til Norge, og ligger gjerne i tilknytning til pilegrimsleden, gamle pilegrimsveier. Vannet fra kildene skal være hellig og gi velsignelse og styrke til den om drikker, eller berører det. Før dette antas det at flere av kildene hadde tilknytning til hedenskap, og ritualer mot blant annet åsatru. Til kildene knytter det seg derfor gjerne flere sagn.
St. Olavs kilder synes i hovedsak å være oppkommer. Disse oppkommene har også et fellestrekk i det at de sjelden tørrer ut når andre kilder går tomme i tørkeperioder. 


== Noen Olavskilder i Norge ==
Olavskilden i Trondheim skal ha sprunget ut på stedt der kongens legeme hadde ligget begravet en kort periode etter han ble drept. Kilden ligger sør for Nidarosdomen og Erkebispegården i skråningen mot Nidelven.
Olavskilden i Vennesund i Sømna Kommune er Norges nordligste Olavskilde.
Olavskilden i Fjære blir brukt som vannkilde for den eneste sake produsert i Europa
Olavskjelda i Eivindvik ligger i Gulen kommune.
Olavskjelda på Leirskogen ligger i Sør-Aurdal kommune (Valdres).
Olavskilden på Hammerberget er en liten ferskvannskilde på toppen av det furukledte Hammerberget i Lørenskog, ved Lørenskog kirke. Det er sagt at den ble til ved at Tor kastet sin hammer i sinne over byggingen av kirken, men bommet og traff berget bak. Dermed åpnet kilden seg.
Olavskilden på Torvastad på Torvastad på Karmøy er sagt å ha blitt til ved at Olav den hellige trykte jernhansken sin inn i berget, på leting etter drikkevann
St. Olavskilden på Totenåsen har samme temperatur, sommer som vinter, og fryser ikke.
St. Olavskilden på Dovre er sagt å være til helsebot for barn. Om de badet i kilden, eller om klærne ble vasket der, skulle ungene bli sterke. Også her skal pilegrimer ha fylt krukkene sine, i håp om at det hellige vannet skulle gi dem styrke til å komme over fjellet.
St. Olavs kilde ved Midtskogen på Krokskogen i Hole, nevnt av biskop Jens Nilssøn i 1594
St. Olavs kilde ved Retthella på Krokskogen i Hole, nevnt av futen Iwer Wiel i 1743
Olavskilden i Sigdal ligger ved Vatnås kirke og har ry for sitt helsebringende vann.
Olavskilden i Åbogen ligger i Eidskog kommune.
Olavskilden i Årøy ligger i Sogndal kommune
Olskjelda i Olavskleivå i Stavanger
Olavskilden i Brøttum ligger rett nord for tettstedet Brøttum i Ringsaker, Hedmark.
Utenfor Løvøya kapell ved Horten ligger St.Olavsbrønnen.
St. Olavs kilde ved Sylling kirke i Lier, Viken.
Olavskjelda på Kildehaugen i Veibust i Sula kommune. Olav skal ha drukket av denne då han seilte gjennom Vegsundet mot Valldal vinteren 1028/29.


== Referanser ==
Luigi Capello

Luigi Capello (født 14. april 1859 i provinsen Verbano Cusio Ossola, død 25. juni 1941 i Roma) var en italiensk general.
Han deltok i Den italiensk-tyrkiske krig (1911–12), hvor han utmerket seg. Under Første verdenskrig hadde han kommandoen av flere armekorps, hvor han fra juni 1917 hadde kommandoen over den italienske andre armé og ledet de italiensk styrkene som inntok Gorizia og Banjšiceplatået. Etter det italienske nederlaget ved Caporetto-offensiven i oktober/november 1917 ble han fjernet fra kommandoen.
Etter krigen gikk han inn i Partito Nazionale Fascista, men ble ekskludert i 1923 da han var frimurer. I 1925 deltok han i planer om å likvidere Benito Mussolini, og han ble dømt til fengsel i 1927. Han ble løslatt i 1936, etter å ha sonet elleve år.


== Referanser ==


== Eksterne lenker ==
Luigi Capello på First World War.com
Julius Malema

Julius Sello Malema (født 31. mai 1981 i Seshego) er en sørafrikansk politiker og tidligere president for ANCs ungdomsorganisasjon African National Congress Youth League. Han er svært populær blant Sør-Afrikas unge, men har blitt kontroversiell for sine hatefulle ytringer mot Sør-Afrikas hvite og for en ekstrem støtte til Jacob Zuma. I mars 2010 ble han dømt til å betale 50 000 rand for å ha sagt at kvinnen som beskylde president Zuma for å ha voldtatt henne hadde en «fin tid» med Zuma fordi hun spurte etter frokost og taxipenger. I november 2011 ble han suspendert fra ANC i fem år, særlig på grunn av hatefulle ytringer mot Botswanas lederskap, som han mente burde bli styrtet.Malema er kjent for på flere møter å synge deler av sangen «Shoot the Boer», en gammel frigjøringssang, hvor man blant annet synger «Drep boeren, drep farmeren.Malema har også støttet Robert Mugabes landreformer i Zimbabwe. I april 2010 kastet han ut BBC-journalisten Jonah Fisher fra en pressekonferanse, og kalte ham for en «agent».


== Referanser ==
Pistolreker

Pistolreker eller knipsereker (Alpheidae) er en gruppe reker som er kjennetegnet ved at de har en spesialisert klo som er større enn den andre, og som brukes til å knipse med. Hvis de mister knipsekloa, utvikler den normale kloa seg til en knipseklo, mens det vokser ut en ny, normal klo der den opprinnelige knipsekloa satt.
Noen arter deler huler med kutlinger i et symbiotisk forhold.


== Knips ==
Pistolrekene konkurrerer med mye større dyr som spermhvalen og hvithvalen om å være de mest høylytte dyrene i havet.
Når de knipser med knipsekloa, dannes en kavitasjon i vannet. Lydtrykket kommer opp mot 80 kPa i en avstand på 4 cm fra kloa. Lydtrykket er stort nok til å drepe småfisk. Lyden varer mindre enn ett millisekund. Lyden brukes både til jakt og kommunikasjon.
Pistolrekene var de første sjødyrene man observerte bruke kavitasjon for å lage lyd. Siden har man oppdaget at også sjøknelere kan slå så fort og hardt med forbeina at det kan dannes kavitasjoner.


== Slekter ==


== Eksterne lenker ==
(en) Pistolreker – oversikt og omtale av artene i WORMS-databasen 
(en) Pistolreker i Encyclopedia of Life 
(en) Pistolreker i Global Biodiversity Information Facility 
(no) Pistolreker hos Artsdatabanken 
(sv) Pistolreker hos Dyntaxa 
(en) Pistolreker hos Fossilworks 
(en) Pistolreker hos ITIS 
(en) Pistolreker hos NCBI 
(en) Kategori:Alpheidae – bilder, video eller lyd på Wikimedia Commons 
Alpheidae – detaljert informasjon på Wikispecies
Freiberger

Freiberger er navnet på en sveitsisk hesterase. Rasen er også kjent under navnene «Freiberg» og «Franche-Montagne».


== Opprinnelse ==
Rasen ble først avlet i fjellene i vest i Sveits på 1800-tallet. Hesten ble en populær gårdshest hos bøndene, og rasen ble også brukt i det sveitsiske forsvaret. Flere raser har bidratt til denne rasen, blant andre: anglo-normannisk, normannisk, norfolk roadster, fullblod, ardenner og araberhest.


== Rasebeskrivelse og bruk ==
Rasen har et lite hode med bred panne og tydelig kjeve og en kraftig og godt muskelsatt kropp. Bena er sterke med gode og sunne hover. Hestene er svært støe på foten og er dermed populære turhester. De har god utholdenhet og er rolige og fornuftige. Hestene kan brukes til det meste. Mankehøyden er ca.142-152 cm.
Tønsberg Grand Prix

Tønsberg Grand Prix var et sykkelarrangement
med gateritt på lørdag og 180 km
fellesstart på søndag.  Etter ti år ble
det kun avholdt sporadisk.

1966 Tore Milsett (sammenlagt)
1967 Leif B. Espeland (sammenlagt) – Tom Martin Biseth (fellesstart)
1968 Werner Blaudzun (sammenlagt)
1969 Werner Blaudzun (sammenlagt) – Knut Kvernerud (gateritt) –  Blaudzun (fellesstart)
1970 Werner Blaudzun (sammenlagt) – Thorleif Andresen (fellesstart)
1971 Arve Haugen (sammenlagt)
1972 Arve Haugen – Arve Haugen – Arve Haugen
1973 Knut Knudsen (sammenlagt) –  Knut Knudsen (gateritt) –  Knut Knudsen (fellesstart)
1974 Bjørn Bilstad
1977 Stein Bråthen
1978
1979
1980 Terje Gjengaar
1992 Dag Erik Pedersen (10 km tempo) – Johnny Sæther (180 km)
2000 Mads Kaggestad (gateritt) – Mads Kaggestad (119 km, landevei) – Mads Kaggestad sammenlagtFra 1984 arrangerte Tønsberg Sjakklubb  et internasjonalt sjakk-mesterskap ved navnet Tønsberg Grand Prix,
og fra 1991 var det et friidretts-stevne med internasjonal deltakelse.


== Referanser ==
Oppkomme

Oppkomme (fra norrønt uppkoma, det å komme opp eller fram) er en underjordisk vannåre som danner en bekk eller olle.


== Annen betydning ==
I overført betydning nyttes oppkomme som begrep for å beskrive en kreativ person: «Hun er et oppkomme av ideer».


== Se også ==
Kilde (vann)


== Referanser ==


== Eksterne lenker ==
Bokmålsordboka om oppkomme.
Store norske leksikon om oppkomme.
Telephone

«Telephone» er en sang av Lady Gaga.
Den ble utgitt som singel og nådde nummer 13 på den amerikanske Billboard Top 200 singellisten. Beyoncé er gjesteartist, og i musikkvideoen er også Tyrese Gibson med som skuespiller. Sangen er skrevet av Lady GaGa og svenske Jonas Åkerlund.


== Eksterne lenker ==
(en) Telephone på Discogs 
(en) Telephone på MusicBrainz 
(en) Telephone på MusicBrainz 
(en) Telephone på Genius — sangtekst
Oljelerret

Oljelerret, etter engelsk oilcloth («voksduk») og oilskin («oljehyre, plagg av oljelerret»), er et lerretsstoff som er innsatt med olje – vanligvis linfrøolje for å gjøre det vanntett. Stoffet brukes til å lage ytterplagg og hodeplagg av. Grovarbeidsplaggene ble gjerne brukt av sjøfolk og jordarbeidere, og kaltes oljehyre. Varianter av oljeplagg har vært i bruk over størstedelen av verden, med forskjellige navn. Den opprinnelige sydvesten var av oljelerret. 
Plaggene ble mindre populære etterhvert som plastindustri og moderne tekstiler ble introdusert og ga plagg som i mindre grad smittet olje og hadde vannlekkasjer i sømmer og bretter. Etterhvert ga de nyere plaggene og materialene full vanntetthet og «pustende» overflater.
Ennå kan man se oilskin i bruk av sportsfiskere, som gjerne kombinerer en litt sid ytterjakke med oilskinhatt over vadestøvler av kunststoff eller gummi, som går helt opp.


== Se også ==
Oljehyre
Sydvest
Vasabladet

Vasabladet er en svenskspråklig regional dagsavis i Österbotten med hovedsete i Vasa i Finland. Med et opplag på rundt 23 700 eksemplarer er den Finlands nest største svenskspråklige avis. Avisen betegnes som uavhengig liberal. 
Vasabladet ble grunnlagt i 1856, og første eksemplar utkom den 7. mai. Avisen er dermed Finlands nest eldste fortsatt eksisterende avis.Vasabladet har vært et talerør for Österbottens interesser, men har også gitt en bred kulturdekning.
Fra 2004 har avisen kommet ut syv dager i uken. Nyhetene publiseres også på avisens nettside.
Vasabladet eies av HSS Media Ab, som igjen eies av Harry Schaumans Stiftelse.Sjefredaktør fra 2009 er Lars Rosenblad.


== Referanser ==


== Eksterne lenker ==
Vasabladet på nettet
Historiska tidningsbiblioteket: Vasabladet (1856-1900)
Uppslagsverket Finland, Vasabladet
Empire of the Sun (band)

Empire of the Sun er en australsk electronica-duo etablert av Luke Steele og Nick Littlemore i 2006.
Duoens første singel Walking on a Dream nådde tiendeplass på den australske singellisten. Debutalbumet med samme navn ble utgitt i 2008, og har solgt til platinaplate. 
De har signert med EMI Australia og Virgin UK.


== Diskografi ==
2008: Walking on a Dream


== Eksterne lenker ==
Offisielt nettsted 
(en) Empire of the Sun – kategori av bilder, video eller lyd på Commons 
(en) Empire of the Sun på Apple Music 
(en) Empire of the Sun på Discogs 
(en) Empire of the Sun på MusicBrainz 
(en) Empire of the Sun på SoundCloud 
(en) Empire of the Sun på Spotify 
(en) Empire of the Sun på Songkick 
(en) Empire of the Sun på Last.fm 
(en) Empire of the Sun på AllMusic 
Empire of the Sun på Twitter 
Empire of the Sun på Facebook 
Empire of the Sun på Instagram 
Empire of the Sun på YouTube 
Empire of the Sun på Myspace
Oljehyre

Oljehyre er navnet på et helt sett solid regntøy beregnet for bruk under arbeid i regn og vannsprut. Den består vanligvis av bukse og jakke. Buksen er gjerne utstyrt med seler, siden den er beregnet på å brukes over annet tøy, og derfor er romslig. Jakken er i dag oftest utstyrt med hette, mens en i tidligere tider brukte sydvest og høy krage mot vind. Opprinnelig var det sjøfolk og fiskere som brukte plaggene, men bruken bredte seg også blant arbeidsfolk til lands. 
Navnet stammer fra tiden da alle slike plagg ble sydd av oljelerret (oilskin).  Dagens oljehyre består i prinsippet fortsatt av tekstiler belagt med et vanntett materiale, men av kunststoffer. 


== Se også ==
Regntøy
Sydvest
Gummistøvler
Alan Davies (komiker)

Alan Davies (født 6. mars 1966) er en britisk komiker, forfatter og skuespiller, mest kjent for sin hovedrolle i serien Jonathan Creek og som eneste faste deltaker i panelprogrammet QI.
Davies begynte sin karriere som standup-komiker. Han ble kåret til Best Young Comic av Time Out i 1991 og vant kritikerprisen i Edinburgh Festival i 1994. Deretter ble Davies knyttet til radio og TV i flere humoristiske program. I 1997 fikk han tittelrollen i TV-serien Jonathan Creek, hvor han spiller en illusjonist som løser mysterier. Davies har siden 2003 vært kjent som eneste faste paneldeltaker i det britiske humoristiske programmet QI, hvor han normalt ender opp på sisteplass.


== Referanser ==


== Eksterne lenker ==
(en) Alan Davies – kategori av bilder, video eller lyd på Commons 
(en) Alan Davies på Internet Movie Database 
(en) Alan Davies hos The Movie Database 
(en) Alan Davies på MusicBrainz 
(en) Alan Davies på Songkick 
Alan Davies på Twitter 
Alan Davies på YouTube
Bente Groth

Bente Groth (født 27. mars 1939) er en norsk religionshistoriker som har jobbet på Universitetet i Oslo. Hun er cand.philol. fra 1993, og hennes spesialområde er Midtøstens religioner og jødedom. Hun er fagansvarlig for «jødedom» og «jødisk historie» i Store norske leksikon.
Hun har skrevet Jødedommen (Pax forlag, 2000/2003, svensk utgave 2002) og redigert Jødiske skrifter, 2002. Hun har også vært medforfatter i Religionsleksikon (2002) og Levende religioner (1997).


== Referanser ==
Berts dagbok

Berts dagbok er en ungdomsroman i dagboksform av svenske forfatterne Anders Jacobsson og Sören Olsson. Boken ble utgitt i 1987 og handler om Bert Ljung fra 14. januar til 6. juni det året han fyller 12 og begynner vår-sermesteret i 5 klasse. Bert liker en jente, Rebecka, i 5 B. Senere i boken liker han en annen jente, fiolinisten Nadja i 5 E i Jungbergska skolan. Boken er den første i Bert-serien og begrepet «Berts dagbok» brukes noen ganger om hele serien.
Boken ble revidert i 1993.


== Handling ==
Berts dagbok finner sted i løpet av vår-terminen i 5. klasse, og går fra 14. januar til 4. juni. Bert går i klasse 5 A ved Becka-skolan. Han liker egentlig ikke sitt eget navn, og foretrekker å bruke kallenavnet Treb Walker. «Treb» er «Bert» stavet baklengs, navnet «Walker» kommer fra Fantomet fra karakteren Kit Walker. Bert forsøker også å finne på sine egne historier, om superhelten Kobåj-Kurt. Bert og Åke har også funnet opp deres eget fiktive land, kalt «Hoppalotjingien» som senere i boken slutter å eksistere etter en «borgerkrig»
I det handlingen begynner er Bert forelsket i Rebecka i klassen 5 B. Deretter følger en periode fra slutten av februar, hvor Bert ikke bryr seg sørlig om jenter i det hele tatt, og skaper dermed mer plass til andre interesser. Når klasse 5 A skal spille fotball mot klassen 5 B, og synsproblemene til Bert oppdages. Når Bert får briller, blir han ertet av andre elever i klassen. Under et arrangement ved skolen en fredag ​​kveld i mai, blir Bert forelsket i Nadja Nilsson som går i klasse 5 E på Jungberska skolan.
Bert oppdager at Nadja spiller fiolin, og at hun bor i nærheten av fotballbanen i en liten hytte sammen med moren sin og tre brødre. Men under et eksperiment klarer Åke å sette fyr på de resterende sidene i Berts dagbok. Boken avsluttes med at Bert og Nadja skal møtes i byparken den 4. juni under et gammelt eiketre. De skjærer inn initialene sine (NN + BL) i barken. Til slutt kunngjør Bert sitt virkelige navn, Bert Ljung, og at «Treb Walker» ikke eksisterer mer. 


== Kilder ==
Bokelskerne, lest 22. november 2013
Liste over Team Columbias resultater i 2010

Nedenfor følger lister over Team Columbias plasseringer i utvalgte Pro Tour-ritt samt andre høykategoriserte ritt for sesongen 2010. Betegnelsen "HD" betyr at rytteren kom til mål utenfor tidsgrensen, noe som betyr at resultatet ikke er gjeldende.


== Vårklassikerne 2010 ==


== Se også ==
Liste over Team Columbias resultater i 2009
Liste over Team Columbias resultater i 2008
Ioannis Kapodistrias

Grev Ioannis Kapodistrias (gresk: Ιωάννης Καποδίστριας; født 31. januarjul./ 11. februar 1776greg., død 27. septemberjul./ 9. oktober 1831greg.) var en gresk diplomat av det russiske riket og senere ble han det første statsoverhode av det selvstendige Hellas. Han hadde sittet som utenriksminister i Russland før han returnerte tilbake til hjemlandet for å bli president i den nye republikken etter den greske uavhengigheten fra Det osmanske riket.
Han studerte både medisin, filosofi og juss ved Universitetet i Padova i Italia. Da han ble 21 år gammel, i 1797, startet han sin medisinske praksis som doktor. Han var gjennom hele sitt liv en dypt liberal filosof og en ekte gresk demokrat. Da han ble president satte Kapodistrias i gang med en stor reform og modernisering program som dekket alle områder. 
En av de mange reformene hans var å undergrave autoriteten til de tradisjonelle klanene og dynastiene. Kapodistrias anså disse klanene og dynastiene for å være en del av den ubrukelige arven fra en svunnen gresk tid og var foreldet. Men han undervurderte den politiske og militære styrken til klanen capetanei som hadde ledet det greske opprøret mot Tyrkia i 1821, og som hadde en lederrolle i den post-revolusjonære greske regjeringen. 
Han ble skutt og drept i 1831 av sine politiske motstandere som senere ble dømt til døden av en krigsrett og henrettet ved skyting. 


== Poteten ==
Kapodistrias sin måte å introduserte dyrkingen av poteten for grekerne på er fortsatt en berømt anekdote i Hellas den dag i dag. Etter å ha bestilt den første forsendelsen med poteter til Hellas, beordret han først at de bli tilbudt til de av befolkningen som var interessert. Men potetene ble møtt med likegyldighet av store deler av den greske befolkningen og hele denne ordningen syntes å være sviktende. Derfor beordret president Kapodistrias at hele den første forsendelsen av poteter til Hellas skulle losses til et lager på havna i Nafplion, og lageret skulle voktes av alvorlig utseende vakter. 
Snart sirkulerte det flerfoldige rykter i Hellas om at disse poteter som måtte voktes så godt, måtte være av stor betydning og verdi. Befolkningen ville derfor gjerne ha noen av disse potetene som åpenbart måtte være viktige. Dermed prøvde snart noen å stjele dem. Vaktene som skulle passe på potetene hadde blitt beordret på forhånd om å vise det blinde øyet til en slik atferd, og snart hadde alle potetene blitt stjålet, og Kapodistrias sin plan med å introdusere potetene til befolkningen i Hellas hadde lyktes veldig godt.


== Referanser ==
Arvid Storsveens plass

Arvid Storsveens plass er en liten park med lekeplass på Blindern i bydel Nordre Aker i Oslo.
Parken er 2,62 dekar stor  og avgrenses av Prestegårdsveien i sydøst, Hasselhaugveien i sydvest og Christopher Hansteens vei i nord.
I 1990 fikk parken navn etter Arvid Storsveen, som bodde i John Colletts allé 16 og var et fremtredende medlem av organisasjonen XU under annen verdenskrig. I parken står en minnestein over Arvid Storsveen, utført av Eilif Mikkelsen og avduket i 1991.


== Referanser ==


== Litteratur ==
Oslo byleksikon


== Eksterne lenker ==
(en) Arvid Storsveens plass – kategori av bilder, video eller lyd på Commons
L98

SV98 er en SA80 treningsrifle som brukes av Combined Cadet Force. Den ble introdusert i 1987 for å erstatte Lee-Enfield-riflen og Brengun-riflen som våpen til bruk i våpentrening.
SV-98

SV98 (Snaiperskaya Vintovka Model 1998 - skarpskyttergevær modell 1998) er et russisk skarpskyttergevær, designet mellom 1998 og 2000 av en ingeniørgruppe ledet av Vladimir Stronskij. Våpenet brukes primært av russisk politi og spesialpoliti, særlig sikkerhetspoliti og antiterrorstyrker underlagt de føderale myndighetene (MVD, FSB, etc.) Geværet ble utviklet som svar på forespørsel fra russiske skarpskyttere som fant det halvautomatiske Dragunov-geværet for lite presist til skarpskyting på lengre hold. 
SV-98 bruker kaliber 7,62 × 54R, det samme som Mosin Nagant-geværene, Kalasjnikovs PK- og PKM-maskingeværer, og Dragunov SVD, og mates fra boksmagasiner i plast som rommer ti patroner. Av funksjoner kan det nevnes en justerbar kolbe, åpne sikter til nødbruk, en flammedemper som kan skrus av og erstattes med lyddemper, et mirage-bånd over pipen, og et bærehåndtak som kan demonteres. 
Tidlige SV-98 kom med en grønnlakkert laminatstokk hvor enfot i kolben og tofot i forskjeftet var standardutstyr. De nye riflene kommer nå med en kolbe i komposittmaterialer for å minske vekt og gjøre våpenet mer bestandig mot vær og ytre påvirkninger.


== Referanser ==
Gustaf Hagelin

Gustaf «Gösta» Wilhelm Hagelin (født 5. oktober 1897, død 13. desember 1983) var en svensk rytter som deltok i de olympiske leker 1924 i Paris.
Hagelin vant en olympisk sølvmedalje under Sommer-OL 1924 i Paris. Han var med på det svenske laget som kom på andreplass i lagkonkurransen i feltritt bak Nederland. Det svenske laget besto av Hagelin på hesten «Varius», Claës König på «Bojar» og Carl Gustaf Lewenhaupt på «Canter» og Torsten Sylvan på «Anita». I den individuelle konkurransen i feltritt kom Hagelin og «Varius» på tjuendeplass.


== OL-medaljer ==
1924  Paris -  Sølv i hestesport, feltritt lag  Sverige


== Referanser ==


== Eksterne lenker ==
(en) Gustaf Hagelin – Olympedia 
(en) Gustaf Hagelin – Sports-Reference (OL-resultater – arkivert) 
(en) Gustaf Hagelin – databaseOlympics.com (arkivert) 
Profil på sok.se
Torsten Sylvan

Carl Torsten Leopold Sylvan (født 28. januar 1895, død 26. april 1970) var en svensk rytter som deltok i de olympiske leker 1924 i Paris.
Sylvan vant en olympisk sølvmedalje under Sommer-OL 1924 i Paris. Han var med på det svenske laget som kom på andreplass i lagkonkurransen i feltritt bak Nederland. Det svenske laget besto av Gustaf Hagelin på hesten «Varius», Claës König på «Bojar» og Carl Gustaf Lewenhaupt på «Canter» og Sylvan på «Anita». I den individuelle konkurransen i feltritt kom Sylvan og «Anita» på niendeplass.


== OL-medaljer ==
1924  Paris -  Sølv i hestesport, feltritt lag  Sverige


== Eksterne lenker ==
(en) Torsten Sylvan – Olympedia 
(en) Torsten Sylvan – Sports-Reference (OL-resultater – arkivert) 
(sv) Torsten Sylvan – Sveriges olympiske komité
Alberto Lombardi

Alberto Lombardi (født 21. august 1893, død 10. april 1975) var en italiensk rytter som deltok i de olympiske leker 1924 i Paris.
Lombardi vant en olympisk bronsemedalje i hestesport under Sommer-OL 1924 i Paris. Han var med på de italienske laget som kom på tredjeplass i lagkonkurransen i feltritt bak Nederland og Sverige. Laget besto av Lombardi på hesten «Pimpolo», Alessandro Alvisi på «Capiligio», Emanuele Beraudo på «Mount Felix» og Tommaso Lequio di Assaba på hesten «Torena». I den individuelle konkurransen i feltritt ble han og hesten «Pimplo» nummer elleve.


== OL-medaljer ==
1924  Paris -  Bronse i hestesport, feltritt lagkonkurranse  Italia


== Eksterne lenker ==
(en) Alberto Lombardi – Olympics.com 
(en) Alberto Lombardi – Olympic.org 
(en) Alberto Lombardi – Olympedia 
(en) Alberto Lombardi – Sports-Reference (OL-resultater – arkivert) 
(en) Alberto Lombardi – databaseOlympics.com (arkivert) 
(it) Alberto Lombardi – Italias olympiske komité